27/09/2016 | Administración LocalMunicipal
Neda
Anuncio de convocatoria e bases reguladoras das axudas para á adquisición de libros de texto e material didáctico complementario curso 2016/2017

O Pleno deste Concello, en sesión celebrada o día 30 de maio do 2016, aprobou os orzamentos e as súas bases de execución para o actual exercicio de 2013, no anexo VI recóllense as bases reguladoras da convocatoria de axudas para adquisición de libros de texto e material didáctico complementario, para o curso académico 2016/2017. Cumprindo o acordo adoptado pola Xunta de Goberno Local, en sesión celebrada o día 19 do mes actual, faise pública a convocatoria destas axudas que se rexerán polas seguintes bases, abríndose o prazo para a presentación de solicitudes, que será de 20 días naturais contados a partir do seguinte ao da publicación da convocatoria no Boletín Oficial da Provincia, consonte nas propias bases se establece. BASES CONVOCATORIA DE AXUDAS PARA A ADQUISICIÓN DE LIBROS DE TEXTO E MATERIAL DIDÁCTICO COMPLEMENTARIO PARA O PRESENTE CURSO ACADÉMICO A igualdade de oportunidades ante o ensino é un dos retos principais que deben afronta-los poderes públicos para facer efectivo o dereito de todos á educación. Unha das medidas fundamentais é o establecemento dun sistema de becas e axudas que posibiliten o acceso e continuidade nos estudios a quenes carezan de medios económicos suficientes para elo. PRIMEIRA.–OBXECTO DA CONVOCATORIA. A presente convocatoria ten por obxecto a regulación das axudas para a adquisición de libros e material escolar (material de papelería, mochila e estuches) destinado ás familias con menos poder adquisitivo do municipio e que non reciban outra axuda polo mesmo concepto doutras Administracións Públicas. As subvencións obxecto desta convocatoria efectuaranse con cargo á aplicación orzamentaria 326.48000. SEGUNDA.–DESTINATARIOS DAS AXUDAS.1.–Poderán solicitar estas axudas para os alumnos matriculados en centros docentes sostidos con fondos públicos, desde Educación Infantil (regrada e non regrada), primaria, secundaria, bacharelato ou formación profesional, aquelas familias empadronadas no Concello de Neda, cuia renda per cápita mensual no ano anterior ao da convocatoria non superara a cantidade 400 € para tal exercicio. Non obstante, as axudas non cubrirán os libros dos alumnos que xa teñan cuberto este gasto por medio de calquera outra axuda; non obstante poderán solicitar beca para o resto de material didáctico complementario.2.–En función do anteriormente establecido, poderán solicitar ditas axudas aqueles que reúnan os seguintes requisitos: a) Estar empadroado no Concello de Neda cunha antelación mínima de 6 meses. b) Que a renda per cápita mensual do núcleo familiar non supere a cantidade de 400 € no ano anterior ao da convocatoria das presentes subvencións. d) Estar ó corrente no pago dos tributos municipais, no momento de presentar a solicitude, salvo que os solicitantes cumpran os requisitos para ser solicitantes de subvencións de integración social. TERCEIRA.–PROCEDEMENTO DE SOLICITUDE E DOCUMENTACIÓN A APORTAR.1.–Os solicitantes cumprimentarán o modelo de solicitude, que poderán atopar nas oficinas xerais do Concello.2.–O modelo de solicitude anteriormente sinalado deberá ser acompañado dos seguintes documentos: a) Fotocopia compulsada do D. N. I. do solicitante. b) Fotocopia compulsada do Libro de Familia. c) Certificado de empadronamento no Concello de Neda. d) Certificado do Centro docente onde estea escolarizado o alumno. e) Xustificantes de ingresos económicos da unidade familiar, segundo o caso: fotocopia da última declaración da renda, nóminas, certificación do INEM, xustificantes de pensións, etc. f) Fotocopia da última Declaración da Renda ou, no caso de non ter obriga de presentala, certificado negativo da Administración de Facenda cos datos fiscais de todos/as os/as convivintes maiores de 18 anos, ou declaración xurada no mesmo senso e cos mesmos requisitos. g) Xustificantes económicos de todos/as os/as membros/as da unidade de convivencia maiores de 18 anos e referidos ao período computable: nóminas, contratos de traballo, recibos de pensións, certificados de vida laboral, certificados do Inem, etc. h) Declaración xurada de ingresos irregulares no modelo que se achega xunto ó modelo de solicitude. i) Certificado/s das contas bancarias que se posúan por tódolos membros da unidade familiar e referidos ó saldo existente a 31 de decembro do exercicio anterior, así como movementos bancarios de todas as ditas contas nos seis meses anteriores a solicitude. j) Calquera outra documentación acreditativa de situacións declaradas polos solicitantes, tales como: separación ou divorcio, discapacidade ou minusvalía, carné de familia numerosa, etc. En caso de non aportarse documentación acreditativa para el concepto de ingresos anuais, non poderá outorgarse puntuación. No caso de contradición nos datos sobre propiedades, situación económica e nivel de vida, solicitarase informe de signos externos de riqueza 3.–O prazo de presentación de solicitudes é de 20 días naturais, contados a partires do seguinte á publicación destas bases no Boletín Oficial da Provincia.4.–O lugar de presentación será no rexistro xeral do Concello de Neda en horario de 9:00 a 14:00. CUARTA.–CRITERIOS DE ADXUDICACIÓN.1.–As axudas serán concedidas pola Xunta de Goberno Local, previa proposta da Concellería de Educación e Servizos Sociais, segundo o baremo seguinte: 1) Unidade familiar cunha renda bruta anual ata 1,5 veces o IPREM no ano anterior ao da convocatoria das presentes subvencións: 4 puntos.2) Unidade familiar cunha renda bruta anual ata 2 veces o IPREM no ano anterior ao da convocatoria das presentes subvencións: 3 puntos.3) Unidade familiar cunha renda bruta anual ata 3 veces o IPREM no ano anterior ao da convocatoria das presentes subvencións: 2 puntos.4) Unidade familiar cunha renda bruta anual ata 4 veces do IPREM no ano anterior ao da convocatoria das presentes subvencións: 1 punto.5) Unidade familiar cun fillo a cargo: 1 punto.6) Unidade familiar con dous fillos a cargo: 2 puntos.7) Unidade familiar con tres fillos a cargo: 3 puntos.8) Unidade familiar con máis de tres fillos a cargo: 4 puntos.9) Unidade familiar cuio sustentator principal sexa viúvo/a, pai/nai solteiro, separado/a, divorciado/a: 1 punto.10) Unidade familiar con algún membro minusválido: 1 punto. Da declaración do imposto sobre a renda utilizarase a cantidade que figure no apartado “Base Impoñible Xeral sometida a gravame” Existirá unha única lista de beneficiarios, ordenada de maior a menor puntuación. Se o número de solicitantes fora superior ó de axudas convocadas, os empates na puntuación máis baixa, dirimiranse aplicando o criterio da renda da unidade familiar: orden inverso da magnitude da renda da unidade familiar do solicitante. Non se concederán axudas de importe inferior a 10 €. QUINTA.–PROCEDEMENTO DE CONCESIÓN. Unha vez finalizado o prazo de presentación de solicitudes, o equipo de Servizos Sociais do Concello procederá ó estudio e valoración das solicitudes. Este equipo formulará a proposta de concesión das axudas, que será aprobada pola Xunta de Goberno Local. Concedida á axuda, o Concello notificarao ós beneficiarios. SEXTA.–ABONO DA AXUDA. As axudas serán aboadas ós beneficiarios, previa presentación do NIF e da factura acreditativa do gasto subvencionable. SÉTIMA.–DISPOSICIÓN FINAL. Para o non regulado nestas bases estarase o disposto na Lei 38/2003, de 17 de novembro, xeral de subvencións. Neda, 19 de setembro de 2016. O alcalde-presidente Asdo.: Ángel Alvariño Saavedra